Kasuwanci | Hutudole - Part 3
Apr232020 by hutudoleNo Comments
Idan Farashin man fetur ya ci gaba da faduwa Najeriya zata iya tsayar da Hako Man>>NNPC
Kamfanin Mai na kasa, NNPC ya bayyana cewa idan farashin Danyen mai ya ci gaba da sauka a kasuwar Duniya to zai daina samar da man. Farashin mai na Brent yayi mummunar faduwa inda har saida ya kai ana sayar dashi akan Dala 16 kowace ganga, wanda kuma Najeriya a baya ta yi kasafin kudintane akan Dala 57 kan kowace ganga sannan ta sake mayar dashi dala 30, bayan faduwar farashin. Me kula da huldar jama'a na kamfanin NNPC din, Kennie Obateru ya bayyana cewa idan farashin man ya ci gaba da faduwa dole Najeriya ta tsayar da samar da man. Yace ba za'a rika sayar da man akan Asaraba, kuma bawai Najeriya kadai abin ya shafa ba, Duniyace Baki daya. Faduwar Farashin man dai na zuwane dalilin kulle kasashen Duniya da aka yi saboda cutar Coronavirus ...
Atiku Abubakar ya bada shawarar a yi rumbum Ajiyar Man Fetur maimakon a rika sayar dashi a karyayyen Farashi
Tsohon mataimakin shugaban kasa kuma dan takarar shugaban kasa na jam'iyyar PDP a zaben 2019, Alhaji Atiku Abubakar ya jawo hankalin Najeriya da cewa ta samar da Rumbun Ajiye danyen manfetur din da take hakowa. Atiku ya bayar da wannan shawarane a shafinsa na Twitter i da yace hakan zai taimakawa Najeriya magance matsalar tattalin arzikin da ake hasashen cewa za'a fada bayan wucewar cutar Coronavirus/COVID-19. Sannan idan aka yi hakan, nan gaba idan farashin man ya tashi, za'a samu isashshen man da za'a sayar dan samun kudin shiga. Najeriya dai ta dogara kan Man fetur sosai wajan samun kudin Shiga. Atiku yace akwai kasashen da Tuni suka dauki irin wannan mataki dan haka ya kamata muma mu kwaikwayesu.
Farashin gangar mai ta kara faduwa zuwa dala 15
Rahotanni sun bayyana cewa, farashin gangar danyen mai na Brent wanda da shine akewa man Najeriya farashi ya kara faduwa zuwa Dala 15.98 kamar yanda Reuters ta ruwaito. Wannan shine farashi mafi karanci da man ya taba kaiwa tun shekarar 1999, kusan shekaru 21 kenan. Rahoton yace man ya dan farfado inda aka rika sayar dashi akan Dala 16.63. Rahoton ya kara da cewa farashin man ya fadi da kashi 80 cikin 100 a shekararnan saboda Annobar cutar Coronavirus/COVID-19 data mamaye Duniya kuma ta yi sanadin mutuwar mutane kusan 180,000. Yawan man da ake kaiwa kasuwar Duniyar ya zarce bukatar man da ake dashi, sannan kasar da ta fi kowace yawan samar da kaya,Amurka na faman neman inda zata ajiye rarar man da take dashi. Man Amurka dai y...
Farashin danyen Mai a kasuwar Duniya ya kara faduwa zuwa Dala 19
Rahotanni sun bayyana cewa farashin gangar danyen mai na Duniya da ake kira da Brent ya kara faduwa kasa inda ya koma Dala 19. Akan farashin Brent ne ake sayar da dayen man Najeriya. Farashin danyen man na ci gana da faduwa kasa duk da rage yawan danyan man da kasashe kungiyar OPEC sukayi. Hakan baya rasa nasaba da rashin bukatar sayen man daga kasashen da yawanci suke kulle saboda dakile yaduwar cutar Coronavirus/COVID-19. Najeriya dai ta rage farashin danyen man data yi kasafin kudinta akai daga Dala 57 zuwa dala 30. Kasar Saudiyya ta bayyana cewa tana kallon yanda farashin man ke gudana kuma zata dauki mataki.
Farashin gangar danyen Man Amurka ya fadi zuwa Dala 1, Na Duniya kuma ya fadi zuwa Dala 26
Kasuwar Danyen mai ta Duniya na ci gaba da tangal-tangal inda farashin man ke ci gaba da faduwa duk da rage yawam man da kungiyar kasashen OPEC suke hakowa suka yi. Masana sun bayyana cewa dalilin da yasa man ya fmci gaba da faduwa shine saboda zaman gida da miliyoyin mutane ke yi a kasashe masu Arziki saboda cutar Coronavirus. Bukatar man dai ta ragu sosai inda farashin danyen man na Amurka ya fadi zuwa kasa da Dala 0. Sannan farashin na Duniya, wanda dashine akewa man Najeriya farashi ya fadi zuwa Dala 26.
Farashin gangar mai ya fadi zuwa dala 10
Rahotanni daga kasar Amurka na cewa farashin gangar danmai ya fadi a kasar zuwa Dala 10 wanda rabon da aka irin haka shekaru 22 kenan. An dai sayar da Manne akan dala 10.77 kamar yanda kamfanin Dillancin labarai na AFP ya ruwaito. Hakan ya farune sanadiyyar yawan man da aka samu a kasuwa.
Apr182020 by Abubakar SaddiqNo Comments
Amaju Pinnick: Hukumar kwallan kafa ta Najeriya NFF zata raba doya ga yan Najeriya
Hukumar kwallan kafa ta Najeriya NFF zata rarraba doya ga yan Najeriya Shugaban hukumar kwallon kafa ta Najeriya (NFF) Amaju Melvin Pinnick, ya bayyana shirin da hukumar ta ke na rarraba doya ga yan Najeriya, domin ragewa al'umma radadi sakamakon zaman gida da suke tun bayan bullar cutar Corona a Najeriya. Pinnick ya bayyana hakan ne a wani shirin wasanni na Channels Tv a ranar Litinin. Lokacin da aka tambayi shi, wanne kokari hukumar ta ke yi domin tallafawa 'yan Najeriya masu rauni a yayin wannan annoba inda ya ce "akwai abubuwa da muke da dama. Zamu rarraba doya ga yan Najeriya. dole ne muyi hakan a wannan mawuyacin lokaci. inji shi Tun bayan bullar cutar Corona wasu jahohi suka bayyana rufe kan iya kokin su, tare da sanya dokar zaman gida
Abuja: Gobara ta tashi a hukumar dake rijistar kamfanoni da harkokin kasuwanci ta Najeriya CAC
Gobara ta lalata hedikwatar CAC A Abuja Wata gobara da sanyin safiya ta tashi a hedkwatar Hukumar Kula da Harkokin Kasuwanci da ke Abuja a ranar Laraba inda ta lalata wani sashin ginin mako daya bayan da hedkwatar ofishin Babban akanta janar na tarayya ya kama da wuta. Jaridar Punch ta ce gobarar ta faru ne da safiyar Laraba a ginin bene mai hawa bakwai da ke Maitama, Abuja. Ginin wanda ke kan titin da manya manyan ofishoshin gwamnati suke, irin su Hukumar Kula da Matasa ta Kasa, Hukumar Ba da Tallafin Hadin gwiwar Najeriya da Hadin gwiwar Noma da Hukumar Gudanar da Kasuwancin Najeriya da sauransu. A cewar Babban magatakarda na CAC, Alhaji Garba Abubakar, ya tabbatar wa jaridar The PUNCH. Ya ce babu asarar daftarin aiki ko rayuka yayin tashin gobarar. Abubakar ya ce a l...
Apr142020 by hutudoleNo Comments
CBN ya bayyana yanda zaku iya samun Bashin Biliyan 50 daya ware dan tallafawa kananan ‘yan kasuwa da masu sana’ar cikin gida
Babban bankin Najeriya, CBN ya bayyana cewa wanda suka cancantane kawai zasu ci gajiyar kudin da ya ware na Naira Biliyan 50 dan tallafawa kananan 'yan kasuwa da masu sana'a a gidaje. Babban bankin a sabuwar Sanarwar daya fitar ya bayyana yanda mutane zasu amfana da bashin. Yace dolene sai mutum ya gamsar da bankin cewa Annobar cutar Coronavirus/COVID-19 ta shafi kasuwancinshi, sannan za'a rubuta tsarin kasuwanci a mikawa bankin NIRSAL Microfinance Bank, za'a Rubuta lambobin BVN, da kuma takardar rijistar Kasuwanci(ga wanda kasuwancinsu ke da bukatar hakan), bankin zai duba takardar neman bashin idan ta cancanta sai ya mikawa CBN din wanda shima zai sake dubawa kamin ya amince a baiwa mutum bashin. Kananan 'yan kasuwa da suka tsallake zasu samu tallaf...